ПРИЈЕДЛОГ

На основу члана 5. став (1) Закона о царинској тарифи (''Службени гласник БиХ'', број 58/12) и члана 17. Закона о Савјету министара Босне и Херцеговине (''Службени гласник БиХ'', бр. 30/03, 42/03, 81/06, 76/07, 81/07, 94/07 и 24/08), на приједлог Министарства спољне трговине и економских односа Босне и Херцеговине, Савјет министара Босне и Херцеговине, на \_\_\_ сједници, одржаној \_\_\_\_\_\_\_\_\_\_\_\_ године, донио је

**О Д Л У К У**

**о отварању привремених тарифних квота при увозу минералних ђубрива**

**Члан 1.**

**(Предмет Одлуке)**

Овом Одлуком отварају се привремене тарифне квоте приликом увоза минералних ђубрива (у даљем тексту: Тарифне квоте) које су утврђене у Закону о царинској тарифи (''Службени гласник БиХ'', број 58/12), те се утврђују критеријуми за примјену и расподјелу истих.

**Члан 2.**

**(Износ количина и коришћење привремених тарифних квота)**

1. Количине привремених тарифних квота отварају се у износу како слиједи:

|  |  |  |  |  |
| --- | --- | --- | --- | --- |
| **РБ** | **Тарифна ознака** | **Назив** | **Количина тарифне квоте** | **Царинска стопа унутар тарифне квоте** |
| 1 | **3102 30 10 00** | **Азотна ђубрива, минерална или хемијска:**– амонијум нитрат, укључујући и амонијум нитрат воденом раствору: – – у воденом раствору | 30.000 t | 0 % |
| 2 | **3102 30 90 00** | **Азотна ђубрива, минерална или хемијска**:– амонијум нитрат, укључујући и амонијум нитрат у воденом раствору; – – остали | 40.000 t | 0 % |
| 3 | **3102 40 10 00** | **Азотна ђубрива, минерална или хемијска:**– мјешавине амонијум нитрата са калцијум карбонатом или са другим неорганским неђубривим материјама:– – са садржајем по маси азота не већим од 28% | 95.000 t | 0 % |
| 4 | **3105 20 10 00** | **Минерална или хемијска ђубрива која садрже два или три гнојива елемента–азот, фосфор и калијум; остала ђубрива; производи из ове главе у облику таблета или у сличним облицима или у паковањима бруто–масе не веће од 10 кг:**– минерална или хемијска ђубрива која садрже три ђубрива елемента– азот, фосфор и калијум:– – са садржајем азота преко 10% по маси у сувом безводном производу | 95.000 t | 0 % |
| 5 | **3105 20 90 00** | **Минерална или хемијска ђубрива која садрже два или три гнојива елемента–азот, фосфор и калијум; остала ђубрива; производи из ове главе у облику таблета или у сличним облицима или у паковањима бруто–масе не веће од 10 кг:**– минерална или хемијска ђубрива која садрже три ђубрива елемента– азот, фосфор и калијум:– – остали | 40.000 t | 0 % |
| 6 | **3105 30 00 00** | **Минерална или хемијска ђубрива која садрже два или три гнојива елемента–азот, фосфор и калијум; остала ђубрива; производи из ове главе у облику таблета или у сличним облицима или у паковањима бруто–масе не веће од 10 кг:**– диамонијум хидрогенортофосфат (диамонијум фосфат) | 30.000 t | 0% |
| 7 | **3105 40 00 00** | **Минерална или хемијска ђубрива која садрже два или три гнојива елемента–азот, фосфор и калијум; остала ђубрива; производи из ове главе у облику таблета или у сличним облицима или у паковањима бруто–масе не веће од 10 кг:**– амонијум дихидрогенортофосфат (моноамонијум фосфат) и његове мјешавине са диамонијум хидрогенортофосфатом (диамонијум фосфат) | 40.000 t | 0 % |

1. Царинске стопе на робе наведене у ставу (1) овог члана, не односе се на робе које су поријеклом из земаља са којима Босна и Херцеговина има закључене споразуме о слободној трговини.
2. Коришћење привремених тарифних квота из става (1) овог члана може се вршити до искоришћења количина прописаних овом Одлуком или до 31.12.2023. године.

**Члан 3.**

**(Критеријуми за примјену привремених тарифних квота и начин расподјеле)**

(1) Основни критеријум за увоз роба из члана 2. став (1) ове Одлуке је да се ради о увозу за потребе пољопривредних произвођача на територији Босне и Херцеговине као крајњих корисника.

(2) Увоз робе из члана 2. став (1) ове Одлуке врши регистровани пољопривредни произвођач који је дужан приликом увоза приложити доказ о регистрованој пољопривредној дјелатности издат од стране надлежног органа, као и Изјаву да ће предметну робу користити у пољопривредној производњи.

(3) Увоз робе из члана 2. став (1) ове Одлуке може вршити и субјект овлашћен за послове увоза који је приликом истог дужан да приложи Изјаву којом потврђује да ће предметну робу да ставља у промет искључиво на тржишту Босне и Херцеговине и то за потребе пољопривредних произвођача на територији Босне и Херцеговине као крајњих корисника. Ови субјекти су дужни да, у случају контроле од стране надлежних органа, обезбиједе потребну документацију којом се може доказати поступак стављања у промет робе у складу са одредбама ове Одлуке.

(4) Расподјела квота у складу са овом Одлуком врши се према хронолошком редослиједу датума прихватања пријаве за стављање робе у слободан промет.

**Члан 4.**

**(Праћење и примјена)**

(1) Министарство спољне трговине и економских односа Босне и Херцеговине (у даљем тексту Министарство) задужује се да прати примјену ове Одлуке.

(2) У сврху праћења примјене Одлуке, Управа за индиректно опорезивање Босне и Херцеговине ће, на захтјев Министарства, да достави податке о увозу роба из члана 2. ове Одлуке.

**Члан 5.**

**(Преиспитивање Одлуке)**

Без обзира на рок примјене одређен према овој Одлуци, Савјет министара Босне и Херцеговине може два пута годишње да преиспитује примјену ове Одлуке и на основу чињеница утврђених у том поступку, на приједлог Министарства, да донесе Одлуку о престанку примјене Одлуке о отварању привремених тарифних квота при увозу минералних ђубрива, ако то више није у интересу привреде у Босни и Херцеговини или због измијењених околности и економских трендова на тржишту.

**Члан 6.**

**(Ступање на снагу)**

Ова Одлука ступа на снагу даном доношења и објављује се у „Службеном гласнику БиХ“.

|  |  |  |
| --- | --- | --- |
| СМ број \_\_\_\_\_\_\_\_\_\_\_\_/22\_\_\_\_\_\_\_\_\_\_\_\_ годинеСарајево |  | ПредсједавајућиСавјета министара БиХДр Зоран Тегелтија |